29.10.2009 Euroopa Liidu Teataja L 282/3 KOMISJONI MÄÄRUS (EÜ) nr 1019/2009, 28. oktoober 2009, millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis (,Pouligny-Saint-Pierre” (KPN)) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. märtsi 2006. aasta määrust põllu- majandustoodete ja toidu geograafiliste tähiste ja päritolunime- tuste kaitse kohta (EÜ) nr 510/2006, (!) eriti selle artikli 9 lõike 2 teist lauset, ning arvestades järgmist: (1) — Määruse (EÜ) nr 510/2006 artikli 9 lõike 1 esimese lõigu kohaselt ja vastavalt kõnealuse määruse artikli 17 lõikele 2 tutvus komisjon Prantsusmaa taotlusega saada heakskiit komisjoni määrusega (EÜ) nr 1107/96 (3) regist- reeritud kaitstud päritolunimetuse ,Pouligny-Saint-Pierre” spetsifikaadi muudatustele. (2) Taotluses soovitakse muuta spetsifikaati, täpsustades toote ,Pouligny-Saint-Pierre” töötlemisviisi tingimusi ja piimas kasutatavaid lisaaineid. Sellega oleks tagatud pä- ritolunimetuse põhiomaduste säilitamine. (3) Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike määruse (EÜ) nr 510/2006 artikli 9 tähenduses, võib komisjon selle heaks kiita ilma kõnealuse määruse artik- lites 5, 6 ja 7 kirjeldatud menetlust kohaldamata, ON VASTU VÕTNUD KÄESOLEVA MÄÄRUSE: Artikkel 1 Kaitstud päritolunimetuse ,Pouligny-Saint-Pierre” spetsifikaati muudetakse vastavalt käesoleva määruse I lisale. Artikkel 2 Kokkuvõte spetsifikaadi põhielementidest on esitatud käesoleva määruse II lisas. Artikkel 3 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. oktoober 2009 (!) ELT L 93, 31.3.2006, lk 12. (?2) EÜT L 148, 21.6.1996, lk 1. Komisjoni nimel komisjoni liige Mariann FISCHER BOEL